Október 6-án
Tőlünk szálló szellő megpihen a váron,
Az aradi sáncon
S elsusogja halkan: drága Tizenhárom!

Tőlünk futó felhő átszáll a határon,
Hogy harmattá váljon
S elsusogja halkan: dicső Tizenhárom!

Őszi szellő, felhő, szálljatok az Égig!
Mondjátok, hogy vérzik
Szent István országa végestelenvégig!

Vérzik ez az ország keleten, nyugaton,
Délen és északon
S majd megszakad szíve ilyenkor Aradon...

Aradi golgotán Idegen a lábnyom,
Idegen a járom...
Nem tud így pihenni a nagy Tizenhárom!

Add meg jó Istenünk, hogy a seb ne fájjon
Ott túl a határon
Hadd álmodjon szépet a nagy Tizenhárom!...

versek